BG
L 28/20
Официален вестник на Европейския съюз
31.1.2023 г.
б) периодът или периодите на забрана продължават шест последователни месеца или общо шест месеца в съответствие с параграф 3 или 4; и в) чрез дерогация от буква б), ако засегнатата държава членка определи, че периодът на забрана в географски подзони 1—27 на GFCM започва на 1 март 2023 г. или след това, този период продължава шест последователни месеца; г) периодът или периодите на забрана е съобразен (са съобразени) с целите за опазване, определени в Регламент (ЕО) № 1100/2007, с действащите национални планове за управление и с времевите миграционни модели на европейската змиорка на съответния етап от жизнения ѝ цикъл в засегнатата държава членка.
3.
В географски подзони 1—27 на GFCM периодът на забрана е от 1 януари до 31 март 2023 г., плюс допълнителен период на забрана от три месеца, който се определя от всяка засегната държава членка между 1 април и 30 ноември 2023 г.
4.
В подзони 3, 4, 6, 7, 8 и 9 на ICES периодите на забрана са:
а) за европейска змиорка с обща дължина 12 cm или повече: i)
в географска подзона 3 на ICES — от 1 октомври до 31 декември 2023 г., плюс допълнителен период на забрана от три месеца, който се определя от всяка държава членка в периода между 1 март и 31 август 2023 г.;
ii) в подзони 4, 6 и 7 на ICES — от 1 септември до 30 ноември 2023 г., плюс допълнителен период на забрана от три месеца, който се определя от всяка държава членка в периода между 1 март и 31 юли 2023 г. и декември 2023 г.; iii) в подзони 8 и 9 на ICES — от 1 ноември 2023 г. до 31 януари 2024 г., плюс допълнителен период на забрана от три месеца, който се определя от всяка засегната държава членка в периода между 1 март и 30 септември 2023 г.; б) за европейска змиорка с обща дължина под 12 cm: i)
от 1 януари до 31 март 2024 г., плюс допълнителен период на забрана от три месеца, който се определя от всяка засегната държава членка в периода между 1 март и 31 декември 2023 г.;
ii) чрез дерогация от подточка i) всяка засегната държава членка може да разреши риболов в продължение на един месец по време на периода на забрана, който е определила съгласно посочената подточка.
В този случай засегнатата държава членка определя допълнителен период на забрана от един месец; iii) чрез допълнителна дерогация от подточка i) всяка засегната държава членка може да разреши риболов изключително за зарибяване за още един месец по време на периода на забрана, който е определила съгласно посочената подточка.
В този случай засегнатата държава членка определя допълнителен период на забрана от един месец; iv) прилагането на подточки i)—iii) не води до случаи, при които засегнатата държава членка разрешава през периода от 1 януари до 31 март 2023 г. риболов за повече от един месец плюс един допълнителен месец изключително за зарибяване.
5.
Всяка засегната държава членка уведомява Комисията:
а) за периода на забрана или периодите на забрана, които е определила в съответствие с параграфи 2—4: i) до 1 март 2023 г. за географски подзони 1—27 на GFCM; ii) до 1 март 2023 г. за подзони 3, 4, 6, 7, 8 и 9 на ICES;